b'\n_START_ARTICLE_\nGeografiske opprinnelsesbetegnelser i EU\n_START_PARAGRAPH_\nGeografiske opprinnelsesbetegnelser i EU er en offentlig merkeordning i Den europeiske union (EU) som sikrer at s\xc3\xa6regne matvarer f\xc3\xa5r den beskyttelsen og anerkjennelsen de trenger. Merkeordningen administreres av Europakommisjonen og gir mulighet til \xc3\xa5 lovbeskytte produktbetegnelser for denne type varer hvis de har en spesiell geografisk opprinnelse, tradisjon og/eller s\xc3\xa6rpreg._NEWLINE_Ordningen ble innf\xc3\xb8rt i 1992 som en strategi for lokal og regional n\xc3\xa6ringsutvikling og anses for \xc3\xa5 v\xc3\xa6re en vellykket strategi som EU satser videre p\xc3\xa5. Eksempler p\xc3\xa5 beskyttede varer er stilton, feta, cognac, gorgonzola, k\xc3\xb6lsch, portvin, champagne, danablu og falukorv.'